Xi darba jew oħra kulħadd iħossu daru mal-ħajt bil-problemi li jkollu. Jista' jkun li tant ikunu kbar li tħossok iddisprat. Fil-mument li tibda' titlef it-tama x'tagħmel: iddur għall-għajnuna jew inkella tibqa' waħdek tittiekel minn ġewwa? Imma taf fejn tista' ddur għall-għajnuna? Is-Sibt li ġej fl-10:00am fuq 103 Malta's Heart Andrew Azzopardi se jiddiskuti kif nistgħu nħarsu lejn il-bżonnijiet tal-bniedem u kif nistgħu bħala komunità nwieżnu lil xulxin fil-mumenti iebsin. Mistiedna fil-programm: Kerry Hermitage, kap ta' servizzi residenzjali u ħaddiema soċjali mal-YMCA; Marilyn Mintoff, li kellha problemi ta' saħħa mentali u llum taħdem bħala produttriċi tal-media; Daniela Zammit, Psikjatra; u David Spiteri Gingell li minkejja l-problemi li kellu wettaq b'suċċess diversi xogħolijiet tqal u importanti.